ПРИЕТИ СИГНАЛИ ПО „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ – Монтана

за месец март 2011 г.
	№
	Дата
	постъпил сигнал
	сигнал
	Отговорна институция
	Предприети действия

	1.
	02.03.2011 г.
	„по ел. поща” с вх. № УС-09/02.03.2011 г.

	Сигнал относно нерегламентирано транспортиране на битови отпадъци по черен път в с. Якимово, общ. Якимово.
	РИОСВ - Монтана 
	Извършена е проверка на място на 18.03.2011 г. В посочения участък по черен път срещу с. Якимово не е констатирано замърсяване. На терен представляващ закрито нерегламентирано сметище е установено замърсяване със смесени битови отпадъци. До кмета на общ. Якимово е дадено предписание за почистване. На подателят на сигнала е изпратен отговор за направените констатации и предприетите мерки по ел. поща.

	2. 
	08.03.2011 г.

11:00 часа
	„по телефона” с вх. № УС-10/08.03.2011 г.
от жител на с. Мартиново, общ. Чипровци
	Подадена сигнал за наличие на мазни неразтворени петна (пяна) над ледената покривка на р. Огоста, над с. Мартиново, общ. Чипровци
	РИОСВ - Монтана
	Извършена е проверка на място на 08.03.2011 г. съвместно с Регионална лаборатория – Монтана и подателя на сигнала. В посочения участък не са забелязани следи от наличие на мазни неразтворени петна – пяна. Сигналът е неоснователен. До подателят е изпратен писмен отговор.

	3.
	15.03.2011 г.

15:33 часа
	„по телефона” с вх. № УС-11/15.03.2011 г.
от общ. Администрация Чипровци
	В Об.А Чипровци е получена информация от страна на управителя на МВЕЦ „Чипровци”, че с цел установяване на течове по тръбопровода  ще бъде пусната безвредна боя за оцветяване на безалкохолно, вследствие на което водите на р. Чипровска Огоста  са оцветени в интензивно червено.
	РИОСВ - Монтана

БДУВДР Плевен
	Извършена е проверка на място на 16.03.2011 г с представител на общ. Чипровци и зам. Управителя на МВЕЦ „Пилатовец” към „Захарен свят” ЕООД, гр. Плевен. При проверката се констатира, че водите на реката са чисти. Не е забелязана мъртва риба, други организми и замърсени участъци. 

	4. 
	17.03.2011 г.


	жалба с вх. № УС-12/17.03.2011 г.
от жител на гр. Монтана
	Подадена жалба за складиране в частни имоти в землище на с. Котеновци на строителни отпадъци и разлагащи се хранителни продукти
	Община Берковица
	Нарушението на чл. 3 и чл. 5 от Закона за опазване на земеделските земи не е от компетенцията на РИОСВ – Монтана. До Община Берковица е изпратено писмо за предприемане на мерки по случая и се информира РИОСВ – Монтана за резултатите.

	5.
	17.03.2011 г.
17:30 часа
	„по телефон” вх. № УС-13/17.03.2011 г. от  инспектор РХБН към ОУ на ПБНС, гр. Монтана
	Сигнал постъпил от патрул на РДВР – Монтана за замърсяване на р. Огоста в регулацията на гр. Монтана от бяло петно със синкав оттенак, с площ от около 2 кв. м.
	РИОСВ –Монтана 


	Извършена е проверка и е взета водна проба от р. Огоста за анализ в РЛ – Монтана. Резултатите по анализирани 10 показатела не показват превишение на нормите за води ІІІ категория, каквато е р. Огоста. Резултатите са предоставени на оперативен комуникационен център при ОУ на ПБЗН.  

	6.
	22.03.2011 г.

11:30 часа
	„по телефон” вх. № УС 14/22.03.2011 г. от ОДМВР - Монтана
	Сигнал за замърсяване с нефтопродукти на терен при извършване на изкоп в района на парк „Монтанезиум” зад театъра на гр. Монтана
	РИОСВ - Монтана
	Извършена е проверка на място на 22.03.2011 г. Констатира се, че при извършване на демонтаж по сключен договор с ДТ - Монтанана 21.03.2011 г.  на два броя цистерни, разположени подземно и използвани в миналото за захранване с нафта на парова централа към драматичен театър гр. Монтана, фирмата изпълнител е допуснала теч от демонтираните тръби с течност, полево и видимо определена като нефтопродукт, като е замърсен терен от шест квадратни  метра в образуваният изкоп. Взета е смесена водна проба от течността в 12:05 ч. от РЛ – Монтана. До фирмата изпълнител е дадено предписание за незабавно почистване на терена и предаване на събраният отпадък на фирма притежаваща съответното разрешение по Закона за управление на отпадъците. Предписанието е изпълнено. Теренът е почистен, подравнен и рекултивиран.

	7. 
	28.03.2011 г.


	жалба с вх. № Ж-15/28.03.2011 г.
от жител на гр. Монтана
	Подадена жалба за отглеждане на прасета в постройка в частен имот, землище на с. Трифоново в близост до съседски имот и опастност от замърсяване с отпадъчни води от пристроени кухня, баня и тоалетна.
	Община Монтана и МЗХ – ОДБХ - Монтана
	Жалбата е от компетентността на община Монтана и Областна дирекция по безопасност на храните – Монтана.

	8.
	31.03.2011 г.
22:00 часа
	„по телефон” вх. № УС 16/31.03.2011 г. от ОУ „Пожарна безопасност и защита на населението” - Монтана
	Сигнал за  изхвърлени две бутилки с надпис, показващ наличието на опасни вещества, в близост до закритото депо за битови отпадъци на град Берковица. 


	ОУ „Пожарна безопасност и защита на населението” - Монтана
	Незабавно екип от РИОСВ – Монтана е извършил проверка на място. Установено е наличие на две метални бутилки, съдържащи препарат метилбромид, с изтекъл срок на годност. Цялостта на бутилките не е нарушена, няма изтичане на препарата и няма замърсяване на околната среда от него. Мястото е охранявано през ноща на 31.03.2011 г. от РПУ – Берковица до предаването на бутилките на специалистите от областно управление „Пожарна безопасност и защита на населението” - Монтана за последващо третиране.


ПРИЕТИ СИГНАЛИ ПО „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ – Монтана

през месец февруари, за които са предприети мерки през месец март 2011 г.
	№
	Дата
	постъпил сигнал
	сигнал
	Отговорна институция
	Предприети действия

	1.
	28.02.2011 г.
	„телефона” с вх. № УС-08/02.03.2011 г.
От жител на с. Рабиша, общ. Белоградчик
	Сигнал заизгоряло щъркелово гнездо в резултат на късо съединение на ел. стълб в с. Рабиша, общ. Белоградчик, обл. Видин
	РИОСВ - Монтана 
	Извършена е проверка на място с представител на община Белоградчик и ЧЕЗ – Електроразпреде-лрение – Белоградчик. Установени са причините за късото съединение и подпалването на гнездото, а именно лоши атмосферни условия, силен вятър и обилен снеговалеж. Уточнена е датата за поставяне на ново „изкуствено” метално гнездо преди долитане на щъркелите по обитаваните места.

